CELEX: 32020D0275
Language: lt
Date: 1582761600000
Title: Tarybos sprendimas (BUSP) 2020/275 2020 m. vasario 27 d. kuriuo iš dalies keičiamas Sprendimas (BUSP) 2019/1894 dėl ribojamųjų priemonių atsižvelgiant į neturint leidimo Turkijos vykdomą gręžimo veiklą rytinėje Viduržemio jūros dalyje

27.2.2020   
               
               
                  LT
               
               
                  Europos Sąjungos oficialusis leidinys
               
               
                  LI 56/5
               
            
         TARYBOS SPRENDIMAS (BUSP) 2020/275
         2020 m. vasario 27 d.
         kuriuo iš dalies keičiamas Sprendimas (BUSP) 2019/1894 dėl ribojamųjų priemonių atsižvelgiant į neturint leidimo Turkijos vykdomą gręžimo veiklą rytinėje Viduržemio jūros dalyje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2019 m. lapkričio 11 d. Taryba priėmė Sprendimą (BUSP) 2019/1894 (1) dėl ribojamųjų priemonių atsižvelgiant į neturint leidimo Turkijos vykdomą gręžimo veiklą rytinėje Viduržemio jūros dalyje;
                  
               
                     (2)
                  
                  
                     2019 m. gruodžio 12 d. Europos Vadovų Taryba priminė savo ankstesnes 2019 m. kovo 22 d. ir birželio 20 d. išvadas dėl Turkijos. Ji dar kartą patvirtino 2019 m. spalio 17–18 d. išvadas dėl Turkijos vykdomos neteisėtos gręžimo veiklos Kipro išskirtinėje ekonominėje zonoje ir patvirtino savo vienareikšmišką solidarumą su Kipru;
                  
               
                     (3)
                  
                  
                     šiomis aplinkybėmis ir atsižvelgiant į tai, kad Turkija neturėdama leidimo toliau vykdo gręžimo veiklą rytinėje Viduržemio jūros dalyje, į Sprendimo (BUSP) 2019/1894 priedu nustatytą fizinių ir juridinių asmenų, subjektų ir organizacijų sąrašą turėtų būti įtraukti du asmenys;
                  
               
                     (4)
                  
                  
                     Sprendimo (BUSP) 2019/1894 priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2019/1894 priedas iš dalies keičiamas kaip išdėstyta šio sprendimo priede.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. vasario 27 d.
            
               
                  Tarybos vardu
               
               
                  Pirmininkas
               
               D. HORVAT
            
         
         
            (1)  Tarybos sprendimas (BUSP) 2019/1894 dėl ribojamųjų priemonių atsižvelgiant į neturint leidimo Turkijos vykdomą gręžimo veiklą rytinėje Viduržemio jūros dalyje (OL L 291, 2019 11 12, p. 47).
      
      
         
            PRIEDAS
            Į Sprendimo (BUSP) 2019/1894 priede pateiktą fizinių ir juridinių asmenų, subjektų ir organizacijų sąrašą įtraukiami toliau nurodyti asmenys:
            
                         
                     
                     
                        Vardas, pavardė
                     
                     
                        Identifikuojamoji informacija
                     
                     
                        Įtraukimo į sąrašą priežastys
                     
                     
                        Įtraukimo į sąrašą data
                     
                  
                        „1.
                     
                     
                        Mehmet Ferruh AKALIN
                     
                     
                        Gimimo data: 1960 12 9
                        Paso arba asmens tapatybės kortelės Nr.: 13571379758
                        Pilietybė: Turkijos
                        Lytis: vyras
                     
                     
                        Mehmet Ferruh Akalin yra „Turkish Petroleum Corporation“ (TPAO) viceprezidentas (generalinio direktoriaus pavaduotojas) ir direktorių tarybos narys. Jis yra TPAO Žvalgymo departamento, Mokslinių tyrimų ir plėtros centro ir Informacinių technologijų departamento vadovas.
                        Kaip TPAO viceprezidentas ir Žvalgymo departamento vadovas, Mehmet Ferruh Akalin yra atsakingas už TPAO jūroje vykdomos angliavandenilių žvalgymo veiklos planavimą, vadovavimą jai ir tos veiklos įgyvendinimą. Tai apima TPAO gręžimo veiklą, kuriai Kipro Respublika nesuteikė leidimo, kaip išdėstyta toliau.
                        Tą gręžimo veiklą neturint leidimo vykdė:
                        
                                    a)
                                 
                                 
                                    2019 m. liepos–rugsėjo mėn. TPAO gręžimo laivas „Yavuz“ Kipro Respublikos teritorinėje jūroje;
                                 
                              
                                    b)
                                 
                                 
                                    2019 m. spalio mėn. – 2020 m. sausio mėn. TPAO gręžimo laivas „Yavuz“ Kipro Respublikos išskirtinėje ekonominėje zonoje, apie kurią Kipro Respublika notifikavo Jungtines Tautas ir kuri delimituota susitarimu su Egiptu;
                                 
                              
                                    c)
                                 
                                 
                                    nuo 2019 m. lapkričio mėn. TPAO gręžimo laivas „Fatih“ Kipro Respublikos išskirtinėje ekonominėje zonoje, apie kurią Kipro Respublika notifikavo Jungtines Tautas, netoli jos teritorinės jūros;
                                 
                              
                                    d)
                                 
                                 
                                    2019 m. gegužės–lapkričio mėn. TPAO gręžimo laivas „Fatih“ Kipro Respublikos išskirtinės ekonominės zonos, apie kurią Kipro Respublika notifikavo Jungtines Tautas, vakarinėje dalyje.
                                 
                              TPAO taip pat pranešė apie ketinimus toliau vykdyti suplanuotą gręžimo veiklą neturint Kipro Respublikos leidimo; numatoma, kad šią veiklą 2020 m. sausio–gegužės mėn. vykdys TPAO gręžimo laivas „Yavuz“ Kipro Respublikos išskirtinėje ekonominėje zonoje, apie kurią Kipro Respublika notifikavo Jungtines Tautas ir kuri delimituota susitarimais su Egiptu ir Izraeliu.
                     
                     
                        2020 2 27
                     
                  
                        2.
                     
                     
                        Ali Coscun NAMOGLU
                     
                     
                        Gimimo data: 1956 11 27
                        Paso arba asmens tapatybės kortelės Nr.: 11096919534
                        Pilietybė: Turkijos
                        Lytis: vyras
                     
                     
                        Ali Coscun Namoglu yra „Turkish Petroleum Corporation“ (TPAO) Žvalgymo departamento direktoriaus pavaduotojas.
                        Eidamas šias pareigas Ali Coscun Namoglu dalyvauja planuojant TPAO angliavandenilių žvalgymo veiklą jūroje, jai vadovaujant ir ją įgyvendinant. Tai apima TPAO gręžimo veiklą, kuriai Kipro Respublika nesuteikė leidimo, kaip išdėstyta toliau.
                        Tą gręžimo veiklą neturint leidimo vykdė:
                        
                                    a)
                                 
                                 
                                    2019 m. liepos–rugsėjo mėn. TPAO gręžimo laivas „Yavuz“ Kipro Respublikos teritorinėje jūroje;
                                 
                              
                                    b)
                                 
                                 
                                    TPAO gręžimo laivas „Yavuz“ Kipro Respublikos išskirtinėje ekonominėje zonoje (apie tai Kipro Respublika pranešė Jungtinėms Tautoms, išskirtinė ekonominė zona nustatyta susitarimu su Egiptu) – ši veikla vykdyta 2019 m. spalio mėn. – 2020 m. sausio mėn.;
                                 
                              
                                    c)
                                 
                                 
                                    nuo 2019 m. lapkričio mėn. TPAO gręžimo laivas „Fatih“ Kipro Respublikos išskirtinėje ekonominėje zonoje, apie kurią Kipro Respublika notifikavo Jungtines Tautas, netoli jos teritorinės jūros;
                                 
                              
                                    d)
                                 
                                 
                                    2019 m. gegužės–lapkričio mėn. TPAO gręžimo laivas „Fatih“ Kipro Respublikos išskirtinės ekonominės zonos, apie kurią Kipro Respublika notifikavo Jungtines Tautas, vakarinėje dalyje.
                                 
                              TPAO taip pat pranešė apie ketinimus toliau vykdyti suplanuotą gręžimo veiklą neturint Kipro Respublikos leidimo; numatoma, kad šią veiklą 2020 m. sausio–gegužės mėn. vykdys TPAO gręžimo laivas „Yavuz“ Kipro Respublikos išskirtinėje ekonominėje zonoje, apie kurią Kipro Respublika notifikavo Jungtines Tautas ir kuri delimituota susitarimais su Egiptu ir Izraeliu.“
                     
                     
                        2020 2 27